Comença la 16a Setmana Cultural de les Persones Majors a Sagunt
06 de maig 2019

![](/media/xlfgpxd0/34_c_sem_mayor_01.jpg)  
  

Sagunt acull la 16a Setmana Cultural de les Persones Majors, davall el lema “Els majors també compten”, que tindrà lloc del 6 al 10 de maig amb nombroses activitats culturals, esportives i didàctiques al voltant de tot el municipi. L'organització de la setmana està a càrrec de la regidoria de Majors, amb la col·laboració de la Conselleria d'Igualtat i Polítiques Inclusives, AVSA, SERUNIÓN i Atenzia.  

  

La regidora de Majors, Natalia Antonino, ha convidat a tothom a participar en esta Setmana Cultural, dirigint-se principalment “**al sector de les persones majors perquè participe tant a les tendes, com en els viatges, en els balls i en totes les activitats que es realitzaran durant la setmana**”.

  

Les activitats de la Setmana Cultural comencen el dilluns 6 de maig a les 18.00 h, amb la inauguració i presentació de la setmana a la Casa de la Cultura del Port de Sagunt. En els dies següents, es duran a terme nombrosos esdeveniments culturals, com l'XI Certamen de Rondalles Ciutat de Sagunt, tallers i projeccions de pel·lícules, així com visites a Peníscola o al Museu de Belles Arts de València. També es desenvoluparan activitats esportives, com una marxa pel delta del riu, excursions per la muntanya o un concurs de petanca, i fins i tot una xarra-degustació i un taller de risoteràpia.​

*   [](http://www.facebook.com/sharer.php?u=https://aytosagunto.es/va/actualitat/comenca-la-16a-setmana-cultural-de-les-persones-majors-a-sagunt/ "Facebook")
*   [](http://twitter.com/share?url=https://aytosagunto.es/va/actualitat/comenca-la-16a-setmana-cultural-de-les-persones-majors-a-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/comenca-la-16a-setmana-cultural-de-les-persones-majors-a-sagunt/ "Linked In")
*   [](mailto:?body=https://aytosagunto.es/va/actualitat/comenca-la-16a-setmana-cultural-de-les-persones-majors-a-sagunt/)